Mt 6,33
· Előtte: „Ne aggodalmaskodjatok!” – Tudjuk sorolni az okokat az aggodalmaskodásra, ezekkel szemben az Istenben való bizalom áll. Csak hitből lehet nem aggodalmaskodni.

· Senki / semmi más nem tud rólunk teljes mértékben, minden helyzetben gondoskodni.

· Senki / semmi más nem tudja, mire van szükségem. Én magam sem. Ezt is Jézus mondja meg: először Isten országát és igazságát.
· A hitetlen gondolat: „mi hasznom van belőle?”. Az Úr erre is válaszolt: „Boldogok…” (Mt 5,3.10).
· Isten Országa: királysága, uralma. „Azt kérjük, hogy hozzánk is eljöjjön” – nekem is Ő legyen az Uram.
· A szolga (rabszolga) ura tulajdona volt, ingyen dolgozott, és attól függetlenül, „ingyen” kapott meg mindent, amire az életéhez szüksége volt.

· Így tartozik össze az engedelmesség és az, hogy Istentől várok mindent. Ő dönti el, mit kell megkapnom. Bőségesen megad mindent a javunkra…
· Nem üzlet, nem munkabér. Az ember természettől fogva azt akar látni benne.
· „Igazság, békesség és a Szentlélek által való öröm.” – Igazság a bűneim ellenére, mert Krisztus meghalt azokért; békesség Istennel, mert az Ő oldalán állok, nem a régi természetem vagyok; Szentlélek által öröm annak, amit Isten cselekedett és cselekszik. „Aki nem tud örülni más megtérésének, az nem Isten gyermeke”; „örülök a tiértetek elviselt szenvedéseimnek” (Kol 1,24); „Krisztust hirdetik, és én ennek örülök” (Fil 1,18).
· Isten Országa (az, hogy hozzám is eljött / eljöhet, hogy kereshetem, keresnem kell) Isten egyoldalú döntése, kegyelme.

· Isten igazsága: Ő igaz, és Ő teszi igazzá azt, aki Krisztusban hisz.
· Jézus akkori hallgatói az Isten szövetséges népe, „vallásosak”, de nyitottak Isten szavára. Volt bűnbánatuk (Keresztelő Jánosnál megkeresztelkedtek). Jézus üzenete számukra: ne saját erőből próbáljanak „megjobbulni”, hanem Isten igazságát keressék (hogy Isten igaznak nyilvánítsa őket).
· A nem hívőnek: keresd Jézus Krisztust, higgy benne, és tied lesz Isten igazsága (ami több, mint az írástudók és farizeusok igazsága).

· A hívőnek: „érte mindent kárba veszni hagytam, hogy Krisztust megnyerjem; hogy kitűnjék: nincs saját igazságom… Istentől van igazságom Krisztusban a hit alapján”.
· Az isteni igazság már megvan; de hogy „kitűnjék”, a saját igazság már nincs. Hogy ez „kitűnjék”, azért hagyok mindent kárba veszni. Ha megtartom az „érdemeimet”, nem fog látszani, hogy Krisztusban vagyok – és nem fogom „Krisztust megnyerni”.
· Ráadás: földi élethez szükséges dolgok. Isten megadja, de nem feltétlenül úgy, olyan mértékben és módon, ahogy én szeretném – vagy ahogy eddig megadta. „Megadatik nektek” – tisztán Istenben, a mennyei Atyában bízni. Aggodalmaskodom? Saját megoldásaimban bízom? (Munkahelyi leépítés.) A „majd én megoldom” az óemberem része. Ezt is el akarja venni tőlem Isten.
